Hej Bolius


Jeg skal have skiftet mit eternittag med et nyt. 


Skal jeg have efterisoleret mit lofts rum. Vi er godt tilfredse med den mængde der er p.t men der er kun ca 150 mm- 200 mm


Nyt tag - betyder det krav til efterisolering?
Hej


Som udgangspunkt skal du efterisolere dit loft, hvis du udskifter eller renoverer en større bygningsdel. I dette tilfælde også hvis du skifter taget. Hvis der er en større udgift forbundet, for at kunne efterisolere, fordi tagkonstruktionen fx skal ændres. Så bliver det samlet set for dyrt set i forhold til hvad du kan spare på varmeregningen. Fagligt sagt handler det om det er rentabelt. Hvis investeringen ikke er rentabelt, vil der ikke være et krav om efterisolering. 


Du læse mere om dette i bygningsreglementet her: [Bygningsreglementet  Energiforbrug](http://bygningsreglementet.dk/Historisk/BR18_Version1/Tekniske-bestemmelser/11/BRV/Energiforbrug/Kap-4_0) 


Hvis der kun er 150-200 mm isolering, vil der være penge at spare ved at isolere op til bygningsreglementets krav (typisk 300-400 mm). Især når du alligevel skal skifte tagbelægningen og hvis det er til at komme til. Læs mere om dette i vores artikel her: [Efterisolering af tag og loft](https://www.bolius.dk/efterisolering-af-loft-og-tag-16669/)

